***Operasjon Black Moon*** (originaltittel: *Black Moon Rising*) er en amerikansk actionthriller og science fiction-film fra 1986 regissert av Harley Cokeliss. Filmen handler en tidligere tyv som leies av FBI til å stjele en diskett som inneholder viktig bevis om økonomisk svindel på høyt plan. Disketten ligger gjemt i en superbil som til alt overmål blir stjålet. Hovedrollene spilles av Tommy Lee Jones og Linda Hamilton, mens sentrale biroller spilles av Robert Vaughn og Bubba Smith. Manus er ved John Carpenter.

Filmen ble ingen publikum-suksess, og fikk lunken mottakelse av anmelderne.

Om filmen
---------

Filmen ble ingen stor suksess i USA, hvor den kun innbrakte $6,6 millioner.

Den har fått 36 % på Rotten Tomatoes. Den amerikanske filmkritikeren Leonard Maltin gav den BOMB, som er hans laveste karakter.

*Aftenposten* skrev blant annet: «En riktig fornøyelig liten film hvor manusforfatter John Carpenter har overlatt regiansvaret til en like effektiv herre». *Dagbladet* gav den terningkast tre.

Handlingsreferat
----------------

Sam Quint er en tidligere tyv som blir ansatt av FBI for å stjele en datadisk som inneholder inkriminerende beviser mot "The Lucky Dollar Corporation" i Las Vegas. Etter å ha stjålet disken forfølges Quint av Marvin Ringer, en annen tidligere tyv og bekjent som nå arbeider for selskapet i Las Vegas. Samtidig testes det en ny bil, en prototype kalt Black Moon, som kan komme opp i hastigheter på 523 km i timen, og vann kan fungere som bilens drivstoff. Test-sjåfør er Earl Windom som tilfeldigvis møter Quint ved en bensinstasjon, hvor Quint skjuler datadisken i en støtfanger på Black Moon. Windom får Black Moon til Los Angeles, og Quint, som fremdeles blir forfulgt av Ringer og hans håndlangere, følger etter Windom og hans team dit. 

I Los Angeles får Quint et møte med FBI-agent Johnson, og Quint krever dobbelt lønn og et nytt pass under en annen identitet. Samtidig forsøker Windom å forhandle frem en avtale om å selge prototypen til en bil-produsent. Før Quint kan ta disken, stjeler noen bil-tyver, ledet av Nina, alle bilene på parkeringsplassen - inkludert Black Moon. Agent Johnson fra FBI sier at Quint må få disken i løpet av tre dager, ellers vil myndighetene sin sak mot The Lucky Dollar bli avvist i en rettssak.

Quint kontakter Windom og teamet hans, og ber om hjelp for å få bilen tilbake. Men de nekter, og insisterer på at de først går til politiet. Ed Ryland leder gjengen som Nina er en del av, og kjefter på henne for å ha stjålet Black Moon som han umulig kan selge videre, fordi den er alt for spesiell og unik. Om kvelden møtes Quint og Nina ved en nattklubb, og de har sex. Dagen etter blir Nina innkalt av Ryland som viser henne en film av Quint og Nina som har sex. Han kaller henne en forræder og låser henne inne, og planlegger å ta hånd om henne senere. Quint må deretter bryte seg inn hos Ryland og gjengen hans for å hjelpe løs Nina, og få tak i den spesielle bilen hvor han har gjemt disken som FBI er interessert i.

Rollebesetning
--------------

* Tommy Lee Jones : Quint.
* Linda Hamilton : Nina.
* Robert Vaughn : Ed Ryland.
* Richard Jaeckel : Earl Windom.
* Bubba Smith : FBI-agent Johnson.
* Dan Shor : Billy Lyons.
* William Sanderson :Tyke Thayden.
* Keenan Wynn : Iron John.
* Nick Cassavetes : Luis.
* Don Opper : Emile French.

Referanser
----------

1. ↑  «Black Moon Rising (1986) - Box Office Mojo». *www.boxofficemojo.com*. Besøkt 3. juni 2019.
2. ↑  «Black Moon Rising (1986)». *Rotten Tomatoes* **(engelsk)**. Besøkt 3. juni 2019.
3. ↑  Maltin, Leonard (28. november 2017). *Leonard Maltin's Movie Guide: The Modern Era, Previously Published as Leonard Maltin's 2015 Movie Guide* **(engelsk)**. Penguin. ISBN 9780525536314.
4. ↑  Aftenposten morgen – En spenningsrakett (28.11.1986, s.13)
5. ↑  «Black Moon Rising». *www.filmfront.no*. Besøkt 3. juni 2019.

Eksterne lenker
---------------

* (en) *Operasjon Black Moon* på Internet Movie Database Rediger på Wikidata

* (no) *Operasjon Black Moon* hos Filmfront Rediger på Wikidata

* (sv) *Operasjon Black Moon* i Svensk Filmdatabas Rediger på Wikidata

* (da) *Operasjon Black Moon* i Danmark Nationale Filminstitut Rediger på Wikidata

* (en) *Operasjon Black Moon* på AllMovie Rediger på Wikidata

* (fr) *Operasjon Black Moon* på Allociné Rediger på Wikidata

* (en) *Operasjon Black Moon* på Turner Classic Movies Rediger på Wikidata

* (en) *Operasjon Black Moon* på American Film Institute Rediger på Wikidata

* (en) *Operasjon Black Moon* på Rotten Tomatoes Rediger på Wikidata

* (en) *Operasjon Black Moon* på Box Office Mojo Rediger på Wikidata

Portal: Film